
DI NOS TUR PA 
RECUPARA 


ProME MINISTER 


Сад Wever-Úrves 


PROME MINISTER A TRATA TEMA DI 
VENEZUELA CU MINISTER DI RELACIONNAN 
EXTERIOR TRINIDAD & TOBAGO 


Prome Minister Evelyn Wever - Croes tabatin un reunion virtual 
cu Minister di relacionnan exterior di Trinidad 8 Tobago sr. 
Emery Brown. Trinidad & Tobago tambe ta hopi cerca di e costa 
di Venezuela mescos cu Aruba, y nan tambe ta experiencia 
hopi di e problemanan cu nos tambe ta mira akinan, debi na e 
problemanan interno cu tin na Venezuela. Consecuentemente 
Minister Brown a pidi un reunion pa trata e tema di Venezuela. 


Durante e reunion ambos mandatario a intercambia αἱ 
experienciananan. Prome Minister a conta kico tur Aruba ta 
haci riba e tereno aki entre otro, cu e frontera lo keda cera 
tanten cu ta na mesa cu autoridadnan Venezolano pa yega na 
palabracion pa reapertura di e frontera. 

Prome Minister a splica cu den caso cu yega na acuerdo y cu 
por habri frontera, a pensa di habri esun maritimo prome bou 
di condicionan y palabracionnan hopi estricto. 


Tambe a papia di e diferente situacionnan/consecuencianan 
cu ta crea ora cu tin ‘influx’ grandi di personanan di otro pais, у 
a intercambia di expereincianan riba tereno di educacion, labor 
y cuido medico. 


Premier Wever - Croes a expresa cu e reunion tabata 
introductorio, den cual a cera conoci cu e Minister y su vision 
pa e pais. E temanan trata tabata hopi interesante y banda di e 
tema di Venezuela, lo sigui den contacto cu otro riba diferente 
otro tema den futuro. 


Concluyendo Prome Minister a bisa, 'Locual a resalta di e 
reunion ta e similaridad di problemanan cu tin entre islanan. Y 
cu a pesar cu Aruba ta chikito, nos ta confronta cu e mesun tipo 
problemanan cu islanan mas grandi cu nos, mas stabiel cu nos 
y cu otro fuentenan di entrada. Pero cu no obstante, por papia 
cu otro riba temanan delicado pa yega na mihor solucion pa e 
pueblo di Aruba y Trinidad & Tobago. 

Prome Minister Evelyn Wever - Croes tabata na santana na 
Zeewijk caminda e dos angelitonan Rishandroh y Eugene ta 
dera. A bishita e kelder conhuntamente cu colega Minister 
Rocco Tjon, Parlamentario Alvin Molina, famianan y sernan 
keri. Awe riba Dia Internacional di Muchanan Inocente Victima 
di Agresion, a tuma un momento pa recorda e susedido tristo 
aki cu lamentablemente a pasa na Aruba. 


Nos muchanan ta wak nos como adulto pa nos protehanan, 
defendenan, stimanan y guianan. “E dos angelitonan aki a 
perde nan bida na un edad hopi chikito y den forma hopi cruel. 
Di e tempo ey caba. november 2017 a haci e compromiso cu 
ta bay percura pa algo asina no pasa mas,” Prome Minister a 
expresa. 

Gabinete Wever-Croes 1 y 2 ta pone e ser humano central y 
pesey a traha riba e Sociaal Crisis Plan y awor ta trahando riba 
e “Family Justice Center”. Gabinete Wever-Croes a aloca mas 
di 30 miyon florin adicional pa e proyectonan aki. 


Prome Minister Wever - Croes na e ocasion a haci apelacion 
na tur adulto pa ban duna nos muchanan e amor y cariño cu 
nan merece. “Abuso di mucha no ta algo cu nos por accepta. 
Hunto nos por para esaki y sali na defensa di nos muchanan. 
Ohala e angelitonan sosega na pas y cu Dios duna e famia 
hopi forsa,” Prome Minister a termina bisando. 

Prome Minister Evelyn Wever - Croes: 


ARUBA TA DEN EVALUACION DI CFATF 


Aruba ta den evaluacion di “Caribbean Financial Action Task 
Force” (CFATF) cual ta parti αἱ e organisacion mundial “Financial 
Action Task Force” (FATF). E organisacion aki ta guia, evalua 
y controla cu paisnnan tin nan sistemanan па luga, pa combati 
labamento di placa y financiamento di terorismo. 


E siman aki а tuma luga un reunion (virtual) plenario di CFATF 
caminda cu a trata e caso / evaluacion di Aruba y Prome 
Minister tabatin e espacio pa hiba palabra cu esnan cu a evalua 
Aruba. “E tabata un bon reunion, nos a haya hopi elogio pa e 
trabounan haci na Aruba. E ta mustra cu nos ta bayendo un 
bon caminda pero mester warda pa e evaluacion keda cla,” 
Prome Minister a expresa. 


Prome Minister Wever - Croes a splica con a yega na e momento 
di e evaluacion aki. 

E evaluacion di CFATF a inicia desde mitar di aña pasa. 
Prome Minister como voorzitter di e comision “Anti Money 
Laundering/ Counter Finance of Terroism” (ΑΜΙ /ΟΕΤ), hunto 
cu Banco Central di Aruba, Ministerio Publico, MOT y Camara 
di Comercio, sosteni pa un team hopi dinamico den gobierno, 
a cuminsa prepara intensamente desde 2018, ora cu pa prome 
biaha Premier Wever - Croes a asumi e responsabilidad como 
Prome Minister di Aruba. 

A haci un “National Risk Assessment” pa mira kico ta e 
riesgonan cu tin na Aruba y a percura pa tapa tur e riesgonan 
ey y aworaki ta den evaluacion. 


E proceso di evaluacion aki ta algo cu ya pa hopi aña ta wordo 
aplica na diferente pais. Si na momento di un evaluacion, nan 
yega na un conclusion cu un pais no ta cumpli cu e rekisitonan 
pa combati labamento di placa y financiamento di terorismo, e 
pais ta bay den un proceso hopi intenso di scrutina, cu ta afecta 
e reputacion di pais Aruba. Esaki ta stroba inversionistanan di 
inverti den e pais y e pais ta haya mas problema. 


Concluyendo Premier Wever - Croes a bisa cu awor cu e 
reunion plenario a tuma luga, ta den espera di e evaluacion 
final pa haya sa unda Aruba ta para y kico por spera den e 
tempo nos dilanti. Ademas a gradici tur esnan di sector publico, 
semi-publico y priva cu a traha, sostene y contribui na esaki. 

PROME MINISTER A FELICITA FUNDACION 
KAPEL DI BETHANIA ου MAN BUNITA MISA 


Prome Minister Evelyn Wever - Croes а гісірі 
invitacion pa asisti un Santo Sacrificio di Misa di 
gradicimento den Kapel di Bethania na Noord. 
E Santo Sacrificio di Misa a wordo organisa pa 
gradici tur esnan cu a yuda e fundacion durante e 
prome dos aña di existencia di nos Fundacion. 


Premier Wever - Croes a expresa cu e ta un misa | 
hopi bunita cual e hoben dinamico Steve cu ta 
trekker ta maneha den un bunita forma.” 

Na e ocasion Pastoor Daniel Szpila a celebra Santo 
Sacrificio di Misa riba e altar principal/original di e 
Kapel, despues di mas di 50 aña. 


Por ultimo Prome Minister a bisa 
cu ta spera cu e directiva nobo di e 
fundacion kapel di Bethania, por sigui 
cu e bunita trabou pasobra ainda | 
tin hopi historia pa wordo dispone, 
divulga, y expone pa tur hende por 
mira. Asina tur hende por weita mas 
di historia con e Zusternan tabata 
biba antes, con nan habito tabata y 
Κίοο tur nan a haci pa Aruba durante 
tempo cu nan tabata akinan. 


2022 

Y OPORTUNIDAD 


Diobierno 3 Juni 2022 


CU OPTIMISMO, 
POSITIVISMO Y 


DETERMINACION 
NOS TA LOGRA 


MINISTER 


ри 


MONUMENTENBUREAU ТА TRECE 
INFORMACION DI NOS MONUMENTONAN 


Monumentenbureautatrece informacion dinos monumentonan, 
pa por educa e pueblo di Aruba con importante nos 
monumentonan ta pa conserva. 

E informacion ta consisti di un poco di construccion y historia 
di e Monumento y con importante e ta pa conserva. 
Nos lo bay elabora tocante di e monumento di “ex-Hotel 
Colombia”. 


Hotel Colombia ta situa na Zoutmanstraat 13 y ta ser considera 
un di e prome of e prome ‘Hotel’ na Aruba. Un edificio di dos 
piso construi na aña 1918 ariba un percela di un tamaño di 
1010 m?. E detayenan tin caracteristicanan di Neo Clasico. 
E tempo ey e tabata un di e edificionan di mas bunita den 
Oranjestad cu su balcon y su pilarnan. 

Señor L.J.M. 'Nadi' Henriquez tabata propetario di e edificio y 
parcela. Na 1919 Nadi Henriquez a cuminsa cu un cinema den 
aire liber. Na december 1920 Henriquez a cambia e cinema 
aki cu Sr. Eduard de Veer pa su pianola. Na aña 1922 ainda 
Sr. de Veer tabatin e cinema, cu por cierto tabata fungi tambe 
como un teatro. Despues a usa e edificio pa Pension Aruba. 
Alrededor di aña 1925 dr. J.E.M. Arends a cumpra e edificio. 


E edificio tabatin diferente function y destinacion. Prome 
e tabata usa tanto pa Consulado di Venezuela como pa 
residencia di e consul. Siguientemente tabata yama e edificio 
Hotel Colombia, cual segun Hartog (bibliotecario, investigador 
y escritor) tabata un di e prome of e prome hotel di Aruba. Otro 
destinacion cu e piso abou tabatin, ta pa Imprenta Excelsior 
па aña 1953 у como ultimo el a fungi como “Тһе Wine Cellar’. 


E edificio ex Hotel Colombia, desde 30 di juni aña 1999 a 
bira propiedad di Fundacion Fondo di Monumento (SMFA). 
E restauracion di e edificio a cuminsa dia 17 di februari aña 
1997, bou supervision y coordinacion di Monumentenbureau y 
a finalisa exitosamente riba 3 di april aña 1998. E compania di 
arkitecto encarga cu ehecucion di e proyecto aki tabata Plan 
D”2 (ir. E. Matthew) у e contratista tabata Albo Aruba N.V. E 
costo pa restauracion di ex Hotel Colombia, Stadhuis (Eloy 


aduro 

Arends) cu expansion moderno uniendo e dos edificionan 
monumental cu otro, a costa alrededor di cinco miyon florin. Tur 
dos edificio ta monumental excluyendo e expansion moderno 
y ta sirbi como Registro Civil y Censo. 


Actualmente den e ex Hotel Colombia ta otorga cedula y ta 
oficina di conseho electoral. E expansion moderno entre e 
dos edificionan monumental a ser construi segun e filosofia 
di restauracion reconoci pa ICOMOS (International Council of 
Monuments and Sites). Den e parti nobo aki bo por acudi pa 
haña paspoort, certificado di censo, etc. 

Monumentenbureau ta sigui contrubui, educa y conta historia 
di nos Monumentonan cu tin balornan importante pa nos pais 
Aruba. 

AZV NO TA S 


Diahuebs den conferencia di prensa Minister di Turismo y 
Salud Publico a anuncia cu Gobierno a tuma e decision pa NO 
introduci e famoso eigen bijdrage di AZV. Esaki ta relaciona 
cu e cortamento di 60 miyon den cuido imponi pa Gobierno di 
Reino Hulandes. 


Minister Oduber a trece dilanti cu den varios ocacion Gobierno 
a menciona cu e ta dispuesta pa haci reforma den AZV di e 
manera cu e fondo ta keda sostenibel. Pa asina por garantisa 
cu AZV ta keda brinda e pakete di servicio cu ta ser brinda na 
nos seguradonan. Minister Oduber a indica cu ta poco pais 
desaroya na mundo por brinda un pakete di servicio medico 
manera esun di AZV na su comunidad. 


E mandatario a splica cu e proyeccionnan pa cu e gasto di 
AZV pa e proximo 15 aña no ta mustra nada bon. Esaki ta debi 
na e hecho cu Aruba ta pasando den un “dubbele vergrijzing” 
y tambe e hecho cu Aruba su poblacion no ta esun di mas 
saludabel. E mandatario a duna di conoce cu si e cosnan 
mester sigui manera cu nan ta aki 10 aña e gastonan di AZV 
lo yega den 700 miyon. Pa e motibo aki Gobierno mester tuma 
desicionnan responsabel pa garantisa cu e fondo di AZV ta 
keda sostenibel. 


Minister Dangui Oduber a splica cu un parti di e reformanan 
ta e “five way model”, a menciona cu Gobierno Hulandes ta 
keda insisti pa corta 60 miyon den cuido, Minister Oduber a 
menciona cu Gobierno a haci tur su esfuerso pa yega na e 60 
miyon di recorte, a yega serca si pero ainda no por a logra. Den 
cuadro di esaki na manera resposabel y siguiendo consehonan 
a dicidi si introduci e positieve lijst. 


ania 


Positieve lijst (lista di remedi (cu cierto ingridiente) cu por 
wordo cumpra na bali por ehempel paracetamol, histal y otro 
remedinan over the counter). 


Otro anuncio cu Minister Oduber a haci ta cu entrante 1 di juli 
e positieve lijst ta drenta na vigor. Esaki ta nifica cu remedinan 
manera paracetamol no lo bay wordo cubri mas pa AZV. E 
motibo di esaki ta cu e gastonan pa cu e remedinan aki ta 
mucho halto den comparacion cu locual e remedinan ta costa 
pa cumpra na e botica. Un ehempel di esaki ta cu un paki di 
paracetamol ta costa mas o menos 3 florin na botica pero cu un 
recept di bo doctor di cas e lo costa AZV alrededor di 16 florin. 


Locual ta hopi importante pa menciona ta cu e positieve lijst 
NO TA CONTA pa pashentnan cu ta sufri di malesanan cronico. 
E pashentnan aki lo mester bin cu un carta di nan specialista 
y AZV lo sigui cubri e remedinan den e positieve lijst pa e 
pashentnan aki. Nos a percura pa esaki pa no afecta esnan cu 
mas mester di cierto remedinan. 


Otro aspecto importante ta, e plan nacional di prevencion di 
cual e maneho di Minister Oduber ta basa riba dje. Esaki lo 
bay yuda baha e gasto di AZV den e proximo 5 pa 10 añanan 
door di purba cambia e estilo di bida den nos comunidad. Den 
esaki AZV lo bay hiba un campaña di conscientisacion riba 
con ba hiba un bida mas saludabel pa asina previni y reduci e 
malesanan NCD's den nos comunidad. 


Minister Dangui Oduber un biaha mas mester desapunta partido 
AVP cu tabata boga pa bin cu e eigen bijdrage. Minister Oduber 
ta compronde nan punto di salida tambe mirando cu ta AVP 
mes na 2014 a sinta cu tur e gremionan, sindicatonan y a firma 
pa bin cu e eigen bijdrage durante dialogo social. En todo caso 
Minister Oduber no a haya na su lugar pa pone un extra peso 
riba e pueblo di Aruba na e momentonan aki sin un vangnet pa 
esnan mas vulnerable cu ta e bijstandstrekkers y esnan cu tin 
solamente 1 penshon. Gobierno di su banda ta keda negosha 
cu Gobierno Hulandes na un manera responsabel pa sigui 
brinda un servicio halto na nos aseguradonan. 

Azv lo cuminsa un camanja di informacion pa asina tur 
asegurado ta bon na altura di e cambionan. 

MASHA DANKI SRA. BRIGIDA CROES PA 
E 50 AÑANAN DESPLEGA DEN CUIDO 
MEDICO NA ARUBA 


Diabierna atardi Minister di Turismo y Salud Publico Sr. Dangui 
Oduber tabata tin e placer di por ta presente na Dr. Horacio Он O Qu REANL Di 
Oduber Hospital pa e celebracion di despedida di Sra. Brigida аер ὦ навта 


Croes. E tabata un atardi hopi ameno сатіпаа а celebra e 50 URI W, OU ο. 
| > Y 


añanan cu Sra. Croes a labora na nos hospital. 


Sra. Croes a traha den enfermeria y a traha cu un total di 11 
director di hospital durante su añanan di labor. E la comparti 
algun storia di con su trayectoria tabata. Sra. Croes a cuminsa 
traha na San Pedro. E la conta con enfermeria a evoluciona 
di e tempo ey te cu awor, sigur storianan hopi interesante pa 
tende. 


Minister Dangui Oduber a expresa den nomber di Gobierno 
di Aruba e gratitude pa tur e esfuerzo y dedicacion cu sra. 
Croes a desplega na cuido medico y pashentnan di Aruba. 
Sra. Croes a demostra un dedicacion enorme, un pasion y 
compromiso pa cu su trabou durante 5 decada. Un dama hopi 
stima pa su coleganan. Danki pa e bunita añan cu bo a dedica 
na e comunidad medico y cu sra. Croes goza di un pensioen 
bon mereci. 

Diahuebs mainta, Cuerpo Policial αἱ Aruba a organisa un 
“themadag” pa ture departamentonan di Cuerpo Policial diAruba 
pero tambe pa partnersnan externo. Durante e “themadag” 
di Cuerpo Policial di Aruba, Minister di Husticia y Asuntonan 
Social Sr. Rocco Tjon a dirigi palabra na esnan presente. Un 
iniciativa sumamente positivo, caminda tres aspecto ta wordo 
atendi cune, entre otro e parti di amplia conocemento, e parti 
di importancia di informacion y e parti di cooperacion, cual 
ta aspectonan necesario pa por combati criminalidad na un 
manera mas eficiente y eficaz. 


Segun e mandatario, e tres asepectonan aki ta percura pa 
haci e organisacion aki uno mucho mas fuerte, mirando cu 
internamente tambe e ta importante pa tin un bon cooperacion 
pero tambe 6 informacion necesario pa e cuerpo y e organisacion 
no bira uno demotiva. Banda di esaki, e conocemento tambe 
ta uno hopi importante, pa por atende hunto cu tur e diferente 
specialismonan cu tin e diferente fenomenonan di criminalidad. 


Minister Tjon a laga un mensahe hopi importante atras pa tur 
esnan cu a participa na e themadag cual tawata alrededor 
di 100 colega, caminda a toca e parti di cooperacion cu e 
Ministerio di Husticia, pa motibo cu na final di dia e recursonan 
tambe ta necesario. A splicanan cu e recursonan ta aloca pero 
e ta necesario pa haya Cuerpo Policial manda e peticionnan 
aden, y pa e peticionnan aki ta completo, pa di e forma ey 
na un manera eficiente y eficaz por percura pa nan por haya 
nan materialnan necesario. Di e forma aki ta evita cu Cuerpo 
Policial no ta haci uso di tur e fondonan cu tin aloca pa nan, 
manera tawata e caso aña pasa. 


Por ultimo, e mandatario a felicita Sr. Koolman y Sr. Martina 
kende ta e dos motornan tras di e programa di e themadag y a 
desea tur e coleganan un dia exitoso. 

Minister Rocco Tjon: 


Diaranson mainta, durante un rueda di prensa, Minister di 
Husticia y Asuntonan Social Sr. Rocco Tjon a firma un MOU 
conhuntamente cu Jeugd en Zeden Politie (JZP), tres psicologo 
cu ta traha na Centro Ortopedagogico (OC), KIA, Directie 
Voogdijraad, y Family Justice Center (FJC). Di e forma aki ta 
bay garantisa cuido y guia pa e victima, y na mes momento lo 
percura pa un calidad halto di investigacion. 


Un momento hopi importante pa Ministerio di Husticia y 
Asuntonan Social, mirando cu e MOU aki ta muestra di e 
motibo pa kico a scoge pa pone e dos ministerionan aki hunto. 
Cu e MOU aki, ta logra pa diferente profesionalnan di e parti 
hudicial como tambe e parti social traha hunto pa asina trata 
un problematica grandi cu pais Aruba ta confronta. Algun luna 
atras a scoge specificamente pa percura cu no solamente e 
Zeden Rechercheurs haci e opleiding di “studioverhoor”, pero 
tambe profesionalnan di e otro instancianan, pa asina percura 
cu dos aspecto den cuadro di e problematica aki por haya su 
debido atencion. 


Banda di esaki, e psicologonan tin un rol hopi importante den e 
parti di e cuido y e parti emocional pa e victimanan, na momento 
di e preparacionnan cu ta tuma luga prome cu un mucha mester 
bay wordo interoga. Na mes momento esaki ta eleva e calidad 
di e investigacion cu ta wordo haci y pa e motibo ey tambe a 
conta cu presencia di Ministerio Publico, caminda nan tarea y 
nan rol tambe a wordo ancra den e diferente palabracionnan 
cu a wordo firma. Di e forma aki lo bay percura cu e mucha cu a 
pasa den un evento di trauma ta haya e guia y e ayudo durante 
e interogacion y tambe despues, door di e psicologonan. Esaki 
tambe ta percura pa e calidad di e caso cu Ministerio Publico ta 
presenta dilanti di un huez ta wordo salvaguardia. 


Por ultimo, hopi biaha ta scoge pa inverti un bes so den un 
opleiding y despues ta laga esaki un banda, mientras e calidad 
di e cosnan ta keda cambia, pa e motibo aki e rol di FJC ta 
hopi importante, pa asina por keda enfoca constantemente 
riba e parti di educacion, curso y workshops. A base di e 
palabracionnan cu tin aworaki den e parti di intervencion, e 
ta hopi importante pa tur e profesionalnan aki bin hunto un 
bes pa luna, pa asina garantisa e calidad y e desaroyo cu tin 
riba e tereno aki, keda bon manteni y tambe haya su debido 
atencion. E mandatario a keda sumamente contento cu e logro 
aki y a gradici tur e profesionalnan envolvi, pa e gran trabou cu 
ta wordo haci. 


Diobierno 3 Juni 2022 


2022 CU E META PA 

азтан ENGRANDECE 
ENSENANSA Y 
NO LAGA NIUN 


MUCHA ATRAS 


MINISTER 


MINISTER ENDY CROES A BISHITA E 
TORNEO DI BEACH VOLLEYBALL 


Siman pasa Minister Endy Croes a bishita e torneo di beach 


volleyball cu a wordo organisa patras di Centro Libertador 
Betico Croes. 


Aruba Volleyball Association a organisa tres dia di competencia 
pa e hobennan unda a pone dos cancha y santo blanco. 


Minister Endy Croes ta felicita directiva, boluntario y tur instancia 


cu a duna un man y haci e prome torneo di beach volleyball 


posibel y exitoso. 

MINISTER ENDY CROES A REUNI CU 
STICHTING LEZEN DI HULANDA & 
BIBLIOTECA NACIONAL ARUBA 


Diaranson atardi Minister Endy Croes a reuni cu sra. Astrid 
Britten, directora di Biblioteca Nacional Aruba y sr. Adriaan 
Langerdonk cu ta 'Program Coordinator' di Stichting Lezen. 
Stichting Lezen a yuda Biblioteca Nacional Aruba cu material 
pa e proyecto di BoekStart. 


BoekStart ta un proyecto pa laga baby of peuter cera conoci cu 
buki hunto cu su mayor. E initiativa aki tin como meta pa laga 
mayor y e chikitin cera conoci cu lesamento. Lesamento den 
bos halto pa baby ta stimula e desaroyo di idioma pero tambe 
fortifica e laso y conexion entre mama/tata y yiu. BoekStart 
ta consisti di un maletin chikito cu ta contene 2 buki. Un ta di 
tela y material suave specialmente desaroya pa un baby por 
hunga си ne. BoekStart ta un campaña cu a keda implementa 
na Hulanda cu hopi exito. 


Stichting Lezen ta wordo subsidia door di Ministerio di 
Enseñansa di Hulanda y via 'Stimuleringsfonds' por duna e 
islanan den Reino Hulandes sosten na placa y material. Den 
cuadro di esaki no solamente BoekStart kier bin cu un proyecto 
pa dos scol piloto cu mester tin un biblioteca na nan scol, 
unda nan lo ricibi diferente programa como tambe educa e 
docentenan tambe pa stimula e muchanan di scol preparatorio 


pa scol basico pa nan tin mas interes pa lesa. Pa finalisa 
Minister Endy Croes a informa cu hunto cu Biblioteca Nacional 
Aruba lo percura pa crea dos scol piloto pa por cuminsa cu e 
programa aki. 


Minister αἱ Enseñansa y Deporte ta desea Nos seleccion 
Nacional di futbol Nations League tur clase di EXITO den prome wega 

DIA MUNDIAL DI MEDIO AMBIENTE 2022 
NOS POR DRECHA Y REBIBA NOS RELACION 
CU NATURALESA Y NOS POR ALCANSA E 
METANAN DI DESAROYO SOSTENIBEL (SDG'S) 


Dia Mundial di Medio Ambiente ta dia 5 di juni. E 
dia mundial observa aki ta esun di mas grandi pa 
nos medio ambiente. United Nations Environment 
Program (UNEP) ta un seccion di Nacionnan Uni cu 
ta encarga pa organisa e plataforma tur aña desde 
1973. E plataforma encarga cu e programacion y 
eventonan a crece y a bira e plataforma global di 
mas grandi pa e yamada pa medio ambiente. Esaki 
ta pone cu miyones di hende rond mundo ta envolvi 
pa proteha nos planeta. Directie Natuur en Milieu 
(DNM) ta miembro di UNEP pa Aruba, cual ta un 
honor pa nos por trece ainda mas conscientisacion 
rond di e tema proponi pa e aña aki, esun di 
Solamente Un Planeta Tera (#OnlyOneEarth). 


E aña aki Suecia ta anfitrion pa e dia mundial di 
medio ambiente 2022 y tambe lo ta encarga cu 
e evento Stockholm+50. E evento menciona aki a 
cuminsa dia 2 di juni y ta marca e di 50 aniversario 

di e prome conferencia di Nacionnan Uni pa # 
си е medio ambiente humano (United Nations 
Conference on the Human Environment), cu a 
tuma lugar na Stockholm na 1972. E primicia aki di 1972 a 
pone desaroyo sostenibel riba e agenda global cu a conduci 
na e dia mundial di medio ambiente. E tempo ey e tema “Only 
One Earth” tawata e slogan pa e conferencia cu a tuma luga 
na Stockholm, Suecia. E tema ta wordo uza un biaha mas pero 
50 aña despues pa asina trece enfoke cu e planeta Tera ta e 
unico planeta cu tin bida y nos mester pusha pa accionnan 
cu ta transforma y trece balans entre hende y e bida natural 
creando un mihor futuro pa un y tur. 


ONE 
EARTH 


Mas di 150 pais ta participando y Nacionnan Uni ta busca 
colaboracion pa un enlace entre gobiernonan, negoshinan, 
sociedad humano, scolnan, faranduleronan, ciudadnan y 
comunidadnan pa asina eleva e consciencia pa celebra hunto 
y vocifera mas accion medio ambiental. 

E campaña #OnlyOneEarth ta boga pa cambio medio ambiental 
cu ta transforma (transformative environmental change) na 
nivel global. E campaña ta pa pone luz riba accion di clima, 
accion pa naturalesa y accion pa cu e tema di polucion, 
mientras ta encurasha un y tur, tur caminda pa biba na un 
manera mas sostenibel. Mientras e escohencia di consumo 
na nivel individual lo haci e diferencia aki. E ta tuma un accion 
colectivo cu ta locual lo crea e cambio cu e medio ambiente 


We have 


What will you do 
to protect it? 

tin mester pa transforma pa asina nos planeta Tera ta mas 
sostenibel, unda tur ta florece. 


DICON NOS POR BISA CU NOS TA DEN CRISIS MEDIO 
AMBIENTAL? Y KICO MESTER HACI? 

Cambio di clima, naturalesa y perdida di biodiversidad, polucion 
y sushedad- tur ta prueba cu e planeta tera ta den estado di 
emergencia asina yama “code red” e ta bisto tur rond mundo 
y e menasa ta creciendo tur dia. Ademas di esakinan na mes 
momento hopi hende ta te kort na entrada, cuminda, salud y 
tambe educacion. E crisis di energia y cuminda a consecuencia 
di pandemia como tambe e conflictonan relaciona na e guera 
ta bira mas preocupante. Un manera pa sali for di e dilema aki 
ta pa transforma nos economianan y comunidad pa bira mas 
incluso, husto y mas conecta cu naturalesa. 


Mester un reemplaso for di haci daño na e planeta pa uno di 
sanea e planeta. Nos mester proteha locual nos tin y trece 
bek locual nos a perde pa asina haya un mihor avance pa un 
futuro mas sostenibel na unda tur hende ta sobrevivi. E dia 
mundial di medio ambiente 2022 por yuda acelera e cambio 
акі. E tema FHOnlyOneEarth ta enfoca riba necesidad pa reset 
e balans cu naturalesa a tra vez di transforma e manera cu nos 
ta come, biba, traha y move. 

Continuocion DIA MUNDIAL DI MEDIO AMBIENTE 2022.... 


E guia di practica ta duna accionnan | 
cu comunidad, organisacionnan 
por tuma. E ta duna enfoke na 
е responsabilidadnan crucial си 
gobiernonan, ciudadnan, negoshinan 
y gruponan di creencia y esnan den 
finansas mester tin pa haci posibel 
biba mas sostenibel. E parti aki 
ta necesario pa asina transforma 
consumo, produccion, infrastructura y 
inversion y uzo di tereno. Aki e link pa 
cu e guia practico cu tin riba e website 
pa world environment day WED2022. 
pdf (unep.org) 


Tambe e ta duna ehempelnan di 
decicionnan personal cu ta efectua 
cambio y pusha pa mas accion. Si hasi 
e avancenan pa alcansa sostenibilidad 
ta crucial. Hopi biaha e solucionnan ta 
bira mas posibel, acesibel, alcansabel. 
Nos por evita e pio di e crisis climatico 
y nos por pone un paro na e perdida di # 

biodiversidad. 

Nos рог ргоеһа y rebiba 

ecosistemanan degrada. Nos por tene limpi nos aire, awa y 
suelo. Nos por drecha y rebiba nos relacion cu naturalesa y 
nos por alcansa e metanan di desasoyo sostenibel (SDG's) 
acorda na 2015 pa tur e paisnan den Nacionnan Uni. 

Pero nos mester actua awo. Humanidad a yega di bini hunto 
pa preveni catastrofenan medio ambiental manera drecha e 
capa solar, yuda comunidadnan vulnerabel, restaura miyones 
di hectaranan di tereno y ecosistema marino protehando 
especienan, y prohibi quimiconan peligroso cu ayuda scapa 
bida di hopi. 


#OnlyOneEqrth 


There is 


And each of us has the 
power to spark the 
change needed for 
people and planet. 

Laga nos refleha riba e victorianan ey y laganan sirbi como 
antorchanan pa inspira mas accion y ilumina e caminda pa 
un mundo den cua nos ta biba den paz cu naturalesa. Den 
e universo tin biyones di glaxianan, den nos galaxia tin hopi 
planeta, pero ta un solo paleta Tera tin- Ban cuide! 


ENVIRONMENT 


WORLD | 

Comparti bo evento y accionnan door di participa. Riba pagina 
social facebook di DNM nos ta comparti storianan inspirativo 
como tambe linknan cu documentonan importante pa por sigui 
e observacion aki di Dia Mundial di Medio Ambiente 2022. 


There is 


How will you impact 
the future of people 
and planet? 

GLENDA HERNANDEZ A CUMINSA COMO 
DIRECTOR DI ARUBAHUIS 


| 


Señora drs. Glenda Hernandez a cuminsa аме 1 di juni cu su 
trabao como director a.i. di Arubahuis. Durante di un reunion 
Minister Plenipotenciario Guillfred Besaril a introduci señora 
Hernandez na e personal di Arubahuis. 


Minister Besaril a yama señora Hernandez bon bini na e team di 
Arubahuis y a bisa dita hopi contento cu e nombracion di Glenda 
Hernandez como director a.i. pa reforsa e organisacion y yuda 
den e transicion cu Arubahuis ta pasando den dje na e momento 
aki. Esaki principalmente ta encera e decision cu Arubahuis ta 
bai muda pa un periodo temporal na un otro localidad. Cu e 
mudacion aki lo cuminsa tambe cu e trabao di renobacion di e 
edificio di Arubahuis na R.J. Schimmelpennincklaan. 


Glenda Hernandez pa hopi aña tabata director di Departamento 
diAsuntonan Social naAruba y dental funcion tabata hopienvolvi 
cu e Social Crisisplan. Prome cu su trabao na Departamento di 
Asuntonan Social, señora Hernandez a traha hopi aña na nivel 
di management na Hulanda. 


Prome cu e introduccion na e personal a tuma lugar un traspaso 
di trabao entre e director anterior mr. Glenn Ling y drs. Glenda 
Hernandez. 

Deportomento di Solud Publico: 


UPDATE 5 DI JUNI 2022 


Segun resumen semanal di awe diabierna, 563 persona 
a recupera den e siman aki y un total di 941 caso nobo di 
COVID-19 a keda registra. 


E cantidad di casonan activo di COVID-19 pa awe ta 701 y 
cantidad di fayecidonan relaciona cu COVID-19 a aumenta na 


Datos ta ilustra casonan nobo di COVID-19 cu un averahe 
semanal di 134 caso positivo pa dia y un averahe di 'Positivity 
rate' semanal di 46% pa dia. 


Actualmente na Aruba tin 10 persona interna cu of debi na 
COVID-19 di cual den ICU tin 1 persona y riba piso general 9. 


216. Forsa na famia di e fayecidonan Na Colombia no tin ningun pashent di COVID. 


3/6/2022 RESIDENTE NO-RESIDENTE 

Positivo 


Vacuna 


HABITONAN PA KED 


VACUNA 


PA NOS РО, 
олодле/ 
Р одеа, 


Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier ‘snack’ nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! ) 


Ami 


DENTEMPODI υγ VACUNACION 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

VACU 


CADA BAHADA DI SOLO ΤΑ UN MAGIA, 
CU TA DURA PA UN RATO CORTICO. 
UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 
Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 
Y TRAHA PA NOS DUSHI ARUBA 
INVERTIENDO DEN NOS MES, 
DEN NOS FAMIA Y DEN NOS PAIS, 
PA CREA OPORTUNIDADNAN NOBO, 
PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 


20 AÑA DI 


INVERSION Y 
22 OPORTUNIDAD 


